FI Euroopan unionin virallinen lehti L 108/22

KOMISSION TÄYTÄNTÖÖNPANOASETUS (EU) 2016/636,

annettu 22 päivänä huhtikuuta 2016,

tehoaineen Z,Z,Z,Z-7,13,16,19-dokosatetraeni-1-yyli-isobutyraatti hyväksynnän peruuttamisesta Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 21 artiklan 3 kohdan mukaisen jälkimmäisen vaihtoehdon sekä 78 artiklan 2 kohdan,

sekä katsoo seuraavaa:

(1) Tehoaine Z,Z,Z,Z-7,13,16,19-dokosatetraeni-1-yyli-isobutyraatti sisällytettiin komission direktiivillä 2008/127/EY (2) neuvoston direktiivin 91/414/ETY (3) liitteeseen I. Komission täytäntöönpanoasetuksessa (EU) 2015/308 (4) pyydettiin ilmoittajaa toimittamaan vahvistavia tietoja kaupallisesti valmistetun teknisen materiaalin spesifikaatiosta, mukaan luettuna tiedot merkityksellisistä epäpuhtauksista, viimeistään 30 päivänä kesäkuuta 2015.

(2) Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (5) liitteessä olevassa A osassa.

(3) Ilmoittaja ei toimittanut pyydettyjä vahvistavia tietoja määräaikaan eli 30 päivään kesäkuuta 2015 mennessä. Komissio ilmoitti hakijalle toimittamatta jättämisen seurauksista, mutta hakija ei ilmaissut aikovansa toimittaa vaadittuja tietoja.

(4) Näin ollen on aiheellista peruuttaa Z,Z,Z,Z-7,13,16,19-dokosatetraeni-1-yyli-isobutyraatin hyväksyntä.

(5) Sen vuoksi täytäntöönpanoasetuksen (EU) N:o 540/2011 liitettä olisi muutettava.

(6) Jäsenvaltioille olisi annettava aikaa Z,Z,Z,Z-7,13,16,19-dokosatetraeni-1-yyli-isobutyraattia sisältävien kasvinsuojeluaineiden lupien peruuttamiseen.

(7) Jos jäsenvaltiot myöntävät Z,Z,Z,Z-7,13,16,19-dokosatetraeni-1-yyli-isobutyraattia sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään kahdeksantoista kuukauden kuluttua tämän asetuksen voimaantulosta.

(8) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Hyväksynnän peruuttaminen

Peruutetaan tehoaineen Z,Z,Z,Z-7,13,16,19-dokosatetraeni-1-yyli-isobutyraatti hyväksyntä.

2 artikla

Täytäntöönpanoasetuksen (EU) N:o 540/2011 muuttaminen

Poistetaan komission täytäntöönpanoasetuksen (EU) N:o 540/2011 liitteessä olevasta A osasta rivi 259, Z,Z,Z,Z-7,13,16,19-dokosatetraeni-1-yyli-isobutyraatti.

3 artikla

Siirtymätoimenpiteet

Jäsenvaltioiden on peruutettava Z,Z,Z,Z-7,13,16,19-dokosatetraeni-1-yyli-isobutyraattia tehoaineena sisältävien kasvinsuojeluaineiden luvat viimeistään 13 päivänä marraskuuta 2016.

4 artikla

Siirtymäaika

Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on oltava mahdollisimman lyhyt, ja sen on päätyttävä viimeistään 13 päivänä marraskuuta 2017.

5 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä huhtikuuta 2016. Komission puolesta Puheenjohtaja Jean-Claude JUNCKER

(1) EUVL L 309, 24.11.2009, s. 1.

(2) Komission direktiivi 2008/127/EY, annettu 18 päivänä joulukuuta 2008, neuvoston direktiivin 91/414/ETY muuttamisesta useiden tehoaineiden sisällyttämiseksi siihen (EUVL L 344, 20.12.2008, s. 89).

(3) Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

(4) Komission täytäntöönpanoasetus (EU) 2015/308, annettu 26 päivänä helmikuuta 2015, täytäntöönpanoasetuksen (EU) N:o 540/2011 muuttamisesta tehoaineen Z,Z,Z,Z-7,13,16,19- dokosatetraeni-1-yyli-isobutyraatti hyväksymisedellytysten osalta (EUVL L 56, 27.2.2015, s. 9).

(5) Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).